"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Selle viisiga algas One Way saade!
Saate toob teieni misjoniühendus One Way Mission.
Tere tulemast saatesse!
Täna jätkame Tapani Suonto õpetusega
teemal "Ilmuta mulle oma tee.
Enne seda toob Jussi Peimola teieni One Way uudised.
Lühidalt uudiseid -
Saime Iisraelis uue koostööpartneri.
Kuna Lootuse Uks lõpetas töö,
hakkasime toetama Anna Brenneri Punase Vaiba Keskust,
mis töötab prostituutide ja narkomaanidest naistega
samades Tel Avivi viletsate kvartalites.
Meie Mongoolia töö juhil
avastati sügisel hepatiidi tekitatud maksatsirroos
ja maksavähi esimesed ilmingud.
Tänu ravile on tema tervis paranenud ja ta on tööle naasnud.
Palvetagem, et Issand tervendaks ta täielikult.
Mongoolia meestekodus on juba nii palju mehi,
et nad on kolinud turvakodust
kiriku- ja kogudusehooneks mõeldud uusehitisse.
Hoone sai soojustuse ja kütte vahetult enne pakase saabumist.
Malawi töö väljakutseteks on orbude koolitamine
ja edasiõppimisvõimaluste loomine.
Orvud kasvavad pidevalt
ja andekamad lapsed tahaksid õpinguid jätkata.
Oleme hakanud otsima kutsekoole, kus noored võiksid ameti omandada
ja nii parema eluni jõuda.
Hiina Kaunite Sadamate lastekodus on mitmeid muutusi,
mis on toonud töösse uusi väljakutseid.
Lastekodusse saabus korraga mitu 2-3-aastast poissi,
kellel oli algul raske lastekodu eluga harjuda.
Samal ajal abiellus kaks kasvatajatädi
ja nende asemele tuli leida uued töötajad.
Meie India töö juht Joel Kodali käis aasta algul Californias.
Ta jutlustas ja esitles One Way küla, selle elanikke ja nende vajadusi.
Kodali loodab, et Californiast tuleks Noorte Missiooni rühm
Indiasse inspiratsiooni tooma ja noortetööga tutvuma.
India invaliididetöö keskusse saadi kauaoodatud oma arst.
Heaks uudiseks on seegi,
et keskuses on nüüd kristlasest füsioterapeut,
kes kasutab ka Lääne töömeetodeid,
ja et hooldajate talvine koolitus kannab juba head vilja.
Nepaalis on veebruarikuiste valimiste järel ebastabiilne aeg.
Vahel on koolid ja muud ametid streikide tõttu suletud olnud.
Meie lastekodus tähistati detsembris 10-aastast juubelit.
Nende aastatega on laste arv tõusnud 7st 23ni, nii et tööd jätkub.
Ugandas käis One Way tiim kohalikke kristlasi õpetamas.
Moslemite haridustaktika tõttu kasvavad kristluse väljakutsed.
Õnneks on Agape Keskuse kristlik kool saanud tööd jätkata,
vaatamata majandusraskustele.
Meie Vene töö juhid
alustasid juba ettevalmistusi suviseks Koivisto lastelaagriks.
Oodatakse 21 last ja nende kasvatajaid.
Kallviki mõis täitub juunis taas innukate laste ja täiskasvanutega.
Palvetagem, et Issand annaks vajalikud vahendid
transpordi ja ekskursioonide jaoks.
Esa-Pekka ja Soile Mattila
alustasid jaanuari algul tööd One Way uue pastoripaarina.
Koos Mattilate pereorkestriga
tutvub kogudus ka Mattilate nelja lapsega.
Need olid tänased uudised.
One Way pühapäevapidu kell 12.00, Vuorikatu 19, Helsingis
Kus iganes sa täna oled, sul on veel lootust,
sest on olemas Jumala arm.
Õige tee on tähtis terve koguduse seisukohast,
kuid selle võib leida vaid armu kaudu.
Tänagi ootavad kõik kogudused Jumala ilmumist.
Meiegi oleme kogunenud siia, kuna igatseme Jumala ilmumist.
Igatseme kogudusena kohtuda elava Jumalaga.
On imeline, et oma armu kaudu Jumal alati ilmub seal,
kus Teda oodatakse.
Paljudele ei piisa sellest, mida kogeme.
On selge, et loodame enamat ja ootame,
et Jumal ilmuks üha vägevamalt. Paljud ütlevad,
et kui oleksime piisavalt head, kui oleksime paremad
ja meie usuelu oleks parem, tegutseks ka Jumal rohkem.
Teatud mõttes peab seegi paika. See on üks tõde.
Võiks öelda, et viga pole kunagi Jumalas,
kes on täiuslik. Viga peab olema meis, Jumala lastes,
kui Jumal ei saa vägevamalt tegutseda.
Üks pastor oli võidelnud ja palvetanud
ja valmistunud kogudusele jutlustama. Ta tegi selleks kõik.
Ta kuulutas Sõna ja koges,
et saalis polnud mingit sellist Püha Vaimu ligiolu,
mida ta oli oodanud.
Ta pettus nii väga, et hakkas kogudust sõimama.
"Süü on teis. Te pole palvetanud, te pole Jumalale alistunud,
te olete leiged.
Sellepärast Jumal ei tegutse, nii nagu tahaksime ja loodame."
Kord osalesin ühel arutelul, kus saal oli rahvast täis,
ja laval oli pikk rida pastoreid.
Pärast arutelu lõppu anti jutujärg rahvale.
Üks mees tõusis ja hakkas kõnelema. Ta ütles:
"Kui Jumal siin Soomes rohkem ei tegutse,
siis on põhjus teis, pastorites. Miks te rohkem ei palveta?"
Ta ütles väga tuliselt: "Hakake palvetama!"
On huvitav, et leiame alati kuskilt süüdlase.
Ja alati ongi erinevaid põhjuseid.
Meil kõigil on see oht, kui igatseme Jumalat
ja ootame midagi enamat, ning Jumal tegutseb teisiti,
et hakkame süüdlasi otsima. Tihti leiame süüdlase endas.
Oleme nii läbimädad,
et ei saa kunagi inimestena kasutuskõlblikeks hakata.
Üksnes Jumal võib seda teha.
Ja kui Jumal meid kasutab, koguduse või üksikisikuna,
teeb Ta seda vaid oma suure armu tõttu.
Üks meie ühiseid probleeme on meie kõigi uhkus.
Isegi kui teame seda,
ei suuda me siiski alandlikuks hakata.
Alandlikud kasvavad vaid Jumala koolides.
Jumal kasvatab alanduste kaudu meid õilsaks kasutuseks.
Kõik hea, mis sinus kasvab, mida Jumal kasutada saab -
seegi on Jumala loodud.
Sa ei suuda seda ise. Oled niivõrd lootusetu,
et võid vaid sõltuda Jumala armust ja abist.
Pead muidugi taotlema õiget, kuid kahjuks teeb seda kõike Jumal
ja seepärast kuulub kõik au Jumalale.
Jumal teeb meid kasutuskõlblikuks.
Mooses oli 40 aastat kõrbes, enne kui muutus kõlblikuks
selle ülesande tarbeks, kuhu Jumal ta valinud oli.
Seegi oli kõik üksnes arm.
Võime usus õiges suunas sirutuda, ja seda me peamegi tegema,
elama meeleparanduses ning püüdma teha kõike head,
kuid kõike seda loob meis Jumal.
Seepärast peame uskuma, et Ta teeb oma armus seda,
mida on sulle oma sõnas tõotanud.
Paastusin kord põhjalikult.
Otsustasin paastuda nii kaua, kui jaksan.
Olin meie Reedekodu õuel ja käisin seal pikad päevad ringi
ning palvetasin ja ootasin Issandat,
et Issand ilmuks väelisemalt.
Palvetasin: Jumal, midagi vägevamat peab sündima,
et Soome ärkamine tuleks, et rohkem inimesi usule tuleks.
Tulin Reede Kristusele õhtule ja keegi prohveteeris seal:
Sa ajad tuult taga.
Oli õige paastuda ja palvetada, kuid taotlesin midagi,
mis polnud tol hetkel võimalik.
Jumalal on omad graafikud. Ei piisa sellest,
et meil on õige suund ja taotlused, peab olema ka Jumala aeg.
Jeesus ütles kord:
"Naine, mida sa must tahad, minu aeg ei ole veel tulnud."
Jeesus ootas 30 aastat ja Temas polnud midagi viga,
mitte ühtki puudust, asi oli Jumala graafikus.
Polnud veel õige aeg Jeesusel oma missiooni alustada.
On olemas Jumala graafikud ja need otsustavad väga palju,
mis Jumala riigis toimub.
Kunagi, kui algas One Way Missioni ja Reede Kristusele töö,
oli selle järgi suur nõudmine ja oli Jumala aeg.
Seepärast oli see nii suur õnnistus ja kordaminek.
Rahvas ei mahtunud kuhugi ära.
Jumal oli selle aja ja hetke valmistanud.
Jumal teadis, et kui Reede Kristusele õhtud välja kuulutatakse,
on kõik valmis.
Rahvas läks liikvele ja iga reede oli rohkem inimesi.
Kord läks üks jutlustaja Venemaale ja pidas eri kogudustes koosolekuid.
Kõik läks väga hästi. Seejärel saabus ta Soome.
Ta ütles, et oli väga kibedalt langenud.
Jumal oli kutsunud ta tol nädalal palvetama.
Oli palvetamise aeg, kuid ta ei suutnud ei öelda,
kui ta jutlustama kutsuti.
Ta jutlustas terve nädala, kuid ta oli kutsutud palvetama.
Inimeste meelest läks kõik korda, kuid ta ise teadis,
et oli Jumala graafikust mööda pannud.
Oli aeg palvetada, ja ta muudkui jutlustas.
Vahel on mu elus olnud olukordi, kus paljud asjad nõuavad tegemist,
kuid Jumal ütleb: Tapani, puhka. Ei tohi teha muud, kui vaid puhata.
Vahel, kui ma sellega ei nõustunud, pidin selle eest maksma.
On täpsed Jumala graafikud ja peame neid otsima.
Üks pastor nägi oma koguduse kohta ilmutuse.
Rong jõudis perroonile, kus oli palju rahvast,
kes kõik rongi ootasid.
Rong peatus, uksed avanesid, ja sulgusid hetk hiljem,
ning rong jätkas teed.
Keegi ei liigutanud.
Nii võib juhtuda, kui me ei mõista, et on aeg olla vait,
ja aeg edasi astuda.
Too kogudus oli Jumalat oodanud, kuid kui saabus Jumala aeg,
oleks nad pidanud edasi astuma, kuid kõik ootasid edasi,
ega mõistnud, et nüüd on Jumala aeg.
Ja see aeg läks neist mööda.
Ühel Helsingi noormehel oli tugev kutse jumalariigitööle.
Ta teadis, et Jumal kutsus ta evangeeliumi kuulutama.
Ta oli edukas ärimees.
Aga kui see kutse tuli, otsustas ta selle edasi lükata.
Ta mõtles veel mõne aasta äri ajada,
sest sel läks nii hästi, et paari aasta pärast seda müües,
saanuks ta nii suure kapitali,
et võinuks elu lõpuni jumalariigitööd teha,
vajamata enam kunagi palka.
Ta ajaski veel mõne aasta äri,
kuni saabus vapustav uudis -
ühel päeval peatus ta süda ja ta suri.
Tal polnud aega, nagu ta arvanud oli.
Ta oleks pidanud tegema sammu siis, kui Jumal teda kutsus,
Jumala graafikus, ja täitma Jumala kutset.
Ka hingevaenlane teab õiget ajastust.
Adolf Hitler tõusis võimule strateegilisel hetkel.
Kogu maailm oli valmis Hitleri tõusuks
ja kõigeks, mida ta tegi.
Ajastus on ka ärielus üks kesksemaid faktoreid.
Tooteid maailmaturule tuues on oluline,
et need tuleksid õigel ajal, mitte liiga vara ega liiga hilja.
Kui Nokia kunagi klapiga telefoni tegi,
tuli see liiga hilja,
kuna teised olid neid juba kaua aega tootnud.
Pärast klapitelefoni müüki panemist oli Nokia suures kriisis.
Sellest pääseti suurivaevu.
Kuid üks kriisi peamisi põhjuseid oli selles,
et nad ei mõistnud klapiga telefoni paar aastat varem turule tuua.
Need on väiksed asjad, kuid neil on suur mõju.
Üks Nokia edu saladus oli nn Nokia vaim.
See on hea näide.
Kõiki, kümneid tuhandeid Nokia töötajaid treeniti selleks,
et nad oleksid pidevalt valmis uut õppima,
valmis muutuseks.
Vaid ettevõte, kus ollakse pidevalt valmis muutuma,
ja kus kõik on valmis uut õppima, võib tänapäeval edukas olla.
Vastasel juhul ootab mõne aasta pärast hukk.
See vaim haaras Nokia ja see on üks nende edu saladusi.
Nad õppisid pidevalt uut ja olid valmis muutuma,
ning võitsid selle lahingu kaua aega.
Meis, inimestes, on tohutu vastuseis muutusele.
Kuid meiegi peame iga päev olema valmis uut õppima.
Selles ongi kristluses küsimus.
Evangeelium on muutus.
Kui kuulutame evangeeliumi, toimub inimeses tohutu muutus.
Miski ei sisalda nii võimsat muutuse väge kui evangeelium.
Kui inimene usule tuleb, muutub ta põhjalikult.
Ta saab uue vaimu.
Muutus pole inimese ponnistustes ja püüdlustes muutuda,
et Jumalale kõlbulikuks saada, vaid see on Püha Vaimu töö meis.
Sama käib ka jüngriteks kasvamise kohta.
Oleme kõik jüngerluskoolis ja kasvame Kristuse-sarnasemaks.
Tegemist on tohutu muutusprotsessiga.
Kui tahad õnnistustes osaleda, ehitada jumalariiki
ja olla Jumala käsutuses omal kohal,
on tähtis, et sinagi oleksid valmis muutuma
ja valmis uut õppima.
Kogudus, mis pole valmis muutuma ega kunagi midagi uut õppima,
on kustuv kogudus.
Jeesus Kristus tuli selleks, et me muutuksime.
See on Püha Vaimu töö meis.
Tänu armule puhkame me Kristuses ja Püha Vaim teeb meis oma tööd.
Meis kõigis, ka minus, on palju muutmistvajavat.
On veel palju head, mida Jumal peab Tapani Suontos looma,
mis pole veel tekkinud; mida Jumal loob oma Vaimu kaudu,
kui mina olen iga päev valmis kasvama ja muutuma.
Meiegi peame uut õppima.
Oleme One Ways pidevalt uusi asju õppinud.
Me ei teadnud misjonitööst midagi, kui Indiasse, Hiina ja mujale läksime.
Pidime kõike õppima: mis on rahvusvaheline töö,
mida tähendavad erinevad kultuurid, mis on TV-töö.
Oleme keset tohutut muutusprotsessi ja õpime pidevalt uut,
et One Way TV-d alustada.
Otsime maailmast kokku teadmisi.
Peame muutuma, et täita Jumala antud ülesandeid.
Püha Vaim muudab meid ja valmistab meid uueks,
et oleksime valmis õigel ajal, õiges kohas.
Lähme tagasi Moosese raamatusse. Ja Issand vastas Moosesele:
Mina teengi nõnda, nagu oled soovinud,
sest sa oled armu leidnud minu silmis ja ma tunnen sind nimepidi.”
Mooses oli toetunud vaid Jumala armule,
sest kogenud Jumala lapsena mõistis ta,
et pole midagi muud peale Jumala armu.
Jumal vastas: Mina teengi nõnda, nagu oled soovinud,
sest sa oled armu leidnud minu silmis."
Jumal kuulis oma lapse häält ja see kõik oli puhas arm.
Tänagi vastab Ta samamoodi ja kuuleb sind oma armu tõttu.
Siis ütles Mooses: Näita siis mulle oma auhiilgust!”
Mooses oli võitlemisest väsinud, tal oli alles vaid üks unistus.
Igaüks, kes tõeliselt Issandat tunneb,
teab, et pole midagi suuremat, kui näha Issanda au,
näha Jumala au ilmumist oma rahva seas;
kui Issand ise sulle oma aus ilmub.
Jumal tahab ilmuda,
Jumal igatseb oma kirkuses oma rahvale ilmuda.
Seepärast ei lükanud ta tagasi sedagi Moosese palvet.
Siis ütles Issand: Vaata, siin mu juures on üks paik;
astu selle kalju peale! Kui mu auhiilgus möödub,
siis ma panen sind kaljulõhesse ja katan sind oma käega,
kuni ma olen möödunud. Kui ma siis oma käe ära võtan,
näed sa mind selja tagant, aga mu palet ei tohi keegi näha!”
Issand ei saa ilmuda kus tahes.
On vaid üks koht, kus Ta ilmub -
Issanda lähedal ja Kristuse kaljul.
Kui mõistad, mida see tähendab, kui Issand sulle ilmub;
kui igatsed Jumala ilmumist, on need kaks keskset asja:
püsi õiges kohas.
Paljud ärkamised on kustunud,
kui arm on asendunud inimeste ponnistuste ja tegudega.
Seepärast ole alati valmis Tema kasutuses olema.
Jää armu kaljule ja Issanda lähedale.
Arm kannab sind edasi
ja sellel kaljul seistes võib Jumal mida tahes teha,
kui sina jääd iga päev Jeesuse lähedale.
See tee on nii lihtne. Me ei suuda midagi muud.
Suudame vaid armust kinni hoida ja Issanda lähedale jääda.
Jeesus ütleb sullegi:
Vaata, siin mu juures on üks paik; astu selle kalju peale!"
Aamen.
See on tänaseks kõik.
Aitäh vaatamast! Õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri